**Anexa 11 b) la Ghidul Solicitantului - pentru acțiunea „Tranziția forței de muncă” – componenta „ Sprijin pentru adaptarea la schimbare a lucrătorilor, întreprinderilor și antreprenorilor ” din cadrul Programului Tranziție Justă 2021 – 2027**

## Listă de auto-evaluare privind respectarea principiului

## „a nu prejudicia în mod semnificativ” (DNSH) obiectivele de mediu

### Îndrumări metodologice

Potrivit art. 9 alin. 4 din Regulamentul (UE) nr. 2021/1060 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, coroborat cu punctul 6 al preambulului Regulamentului (UE) nr. 2021/1056 de instituire a Fondului pentru o tranziție justă, principiul „a nu prejudicia în mod semnificativ” (DNSH – „Do No Significant Harm”) obiectivele de mediu trebuie interpretate în sensul art. 17 din Regulamentul (UE) nr. 2020/852 privind instituirea unui cadru care să faciliteze investițiile durabile și de modificare a Regulamentului (UE) 2019/2088), conform căruia noțiunea de „prejudiciere în mod semnificativ” pentru cele șase obiective de mediu vizate de Regulamentul privind taxonomia se definește astfel:

*1. Se consideră că o activitate prejudiciază în mod semnificativ* ***atenuarea schimbărilor climatice*** *în cazul în care activitatea respectivă generează emisii semnificative de gaze cu efect de seră (GES);*

*2. Se consideră că o activitate prejudiciază în mod semnificativ* ***adaptarea la schimbările climatice*** *în cazul în care activitatea respectivă duce la creșterea efectului negativ al climatului actual și al climatului preconizat în viitor asupra activității în sine sau asupra persoanelor, asupra naturii sau asupra activelor;*

*3. Se consideră că o activitate prejudiciază în mod semnificativ* ***utilizarea durabilă și protejarea resurselor de apă și a celor marine*** *în cazul în care activitatea respectivă este nocivă pentru starea bună sau pentru potențialul ecologic bun al corpurilor de apă, inclusiv al apelor de suprafață și subterane, sau starea ecologică bună a apelor marine;*

*4. Se consideră că o activitate prejudiciază în mod semnificativ* ***economia circulară, inclusiv prevenirea generării de deșeuri și reciclarea acestora,*** *în cazul în care activitatea respectivă duce la ineficiențe semnificative în utilizarea materialelor sau în utilizarea directă sau indirectă a resurselor naturale, la o creștere semnificativă a generării, a incinerării sau a eliminării deșeurilor, sau în cazul în care eliminarea pe termen lung a deșeurilor poate cauza prejudicii semnificative și pe termen lung mediului;*

*5. Se consideră că o activitate prejudiciază în mod semnificativ* ***prevenirea și controlul poluării*** *în cazul în care activitatea respectivă duce la o creștere semnificativă a emisiilor de poluanți în aer, apă sau sol;*

*6. Se consideră că o activitate economică prejudiciază în mod semnificativ* ***protecția și refacerea biodiversității și a ecosistemelor*** *în cazul în care activitatea respectivă este nocivă în mod semnificativ pentru condiția bună și reziliența ecosistemelor sau nocivă pentru stadiul de conservare a habitatelor și a speciilor, inclusiv a celor de interes pentru Uniune.*

În cadrul acestei acțiuni se are în vedere oferirea de servicii de formare pentru persoanele direct afectate de procesul de tranziție prin pierderea locului de muncă sau indirect afectate de tranziție din cauza competențelor neadecvate sau insuficient adecvate cererii, precum și actualizarea competențelor și / sau recalificarea lucrătorilor ocupați în sectoarele / industriile afectate de tranziție, precum și în cele cu potențial ridicat de generare de locuri de muncă durabile, inclusiv acordarea de servicii de asistență și măsuri active de ocupare pentru acestea.

Totodată, în cadrul acestei acțiuni se are în vedere activitatea de actualizare a strategiilor de ocupare pentru teritoriile afectate de procesul de la neutralitatea climatică afectate de tranziție pentru adaptarea nevoilor de formare/recalificare/actualizare competențe în funcție de evoluția procesului de transformare economică.

Astfel, prin activitățile proiectului **nu există riscuri de degradare a mediului, însă în cadrul serviciilor privind actualizarea competențelor și/sau recalificarea se vor avea în vedere elaborarea unor module dedicate protejării obiectivelor de mediu, luând în considerare legislația specifică pentru protecția mediului**. Astfel, în funcție de domeniile în care vor fi organizate și derulate de programe de formare profesională a adulților prin cursuri de inițiere, calificare, recalificare, perfecționare sau specializare acestea vor cuprinde și module specifice privind protecția mediului:

* Modul privind *Schimbările climatice* care va include atât aspecte privind reducerea emisiilor de gaze cu efect de seră, cât și aspecte de adaptare la schimbările climatice;
* Modul privind *Utilizarea durabilă și protecția resurselor de apă și marine*;
* Modul privind *Economia circulară, inclusiv prevenirea și reciclarea deșeurilor,* care va cuprinde în specialaspecte privind gestionarea deșeurilor în linie cu obiectivele de reducere a cantităților de deșeuri generate și de maximizare a reutilizării, reciclării și valorificării;
* Modul privind *Prevenirea și controlul poluării în aer, apă sau sol* , care va cuprinde aspecte privind reducerea emisiilor de poluanți care pot fi din surse la sol libere, deschise și mobile sau staționare, difuze/dirijate;
* Modul privind *Protecția și restaurarea biodiversității și a ecosistemelor* care va cuprinde aspecte privind arii naturale protejate de interes comunitar, conservarea habitatelor naturale, a florei şi faunei sălbatice (siturile Natura 2000, în siturile înscrise pe Lista patrimoniului mondial UNESCO, siturile Ramsar și în principalele zone de biodiversitate, precum și alte zone protejate).